בשנת 1945 איבדה היחידה שלושה חיילים. מנחם קלורפלד, חנוך פיבך, וישראל וולטר שנפל בדרכו להובלת ניצולים מדכאו לידי החטיבה באיטליה.
השיר "בלדה 178" שהולחן על ידי משה וילנסקי נכתב על ידי חיילים מהיחידה. השיר "האניות עגנו במלטה" נכתב על ידי צבי אנקורי אשר שרת ביחידה.
נואה קאהן
נואה קאהן (באנגלית: Noah Kahan; נולד ב-1 בינואר 1997) הוא זמר-יוצר אמריקאי-יהודי. הוא חתום בריפבליק רקורדס מאז 2016.
ביוגרפיה.
ראשית חייו.
קאהן נולד בהנובר , ניו המפשייר, ולמד בתיכון האנובר. כשהיה בן 8, קאהן החל לכתוב שירים, שהעלה אותם מאוחר יותר ל-SoundCloud.
השראתויו של קאהן הם פול סיימון, קט סטיבנס, Counting Crows, הוזייר וממפורד אנד סאנז.
קריירה.
ב-2016, קאהן הוחתם אצל חברת התקליטים ריפבליק רקורדס. בהמשך השנה, הוא החל לעבוד על מספר סינגלים עם המפיק ג'ואל ליטל. בינואר 2017, הוא הוציא את הסינגל הראשון שלו, "Young Blood".
ב-15 בספטמבר 2017, הוא הוציא את הסינגל "Hurt Somebody". ב-12 בינואר 2018, הוא הוציא גרסה מחודשת לשיר, בשיתוף פעולה עם הזמרת ג'וליה מייקלס. הגרסה המחודשת הגיעה, בשיאה, למקום השמיני בפלנדריה.
ב-12 בינואר 2018, הוא הוציא את המיני-אלבום הראשון שלו, "Hurt Somebody". בהמשך השנה, הוא הוציא את הסינגל "False Confidence". השיר הגיע, בשיאו, למקום השמיני במצעד האיירפליי האלטרנטיבי למבוגרים של בילבורד.
ב-2019, הוא הוציא את הסינגלים "Mess" ו-"Cynic". השירים הגיעו, בשיאם, למקומות ה-26 וה-30 במצעד האיירפליי האלטרנטיבי למבוגרים של בילבורד בהתאמה.
ב-14 ביוני 2019, הוא הוציא את אלבום האולפן הראשון שלו, "Busyhead".
ב-1 במאי 2020, הוא הוציא את המיני-אלבום השני שלו, "Cape Elizabeth".
ב-17 בספטמבר 2021, הוא הוציא את אלבום האולפן השני שלו, "I Was/I Am".
דצמבר (סרט, 2021)
אופנהיימר (סרט)
אופנהיימר (באנגלית: Oppenheimer) הוא סרט דרמה ביוגרפי בבימויו של הבמאי כריסטופר נולאן, שגם היה שותף להפקה ולכתיבה, העוסק בחייו של רוברט אופנהיימר, אבי פצצת האטום. קיליאן מרפי מגלם את אופנהיימר, ולצידו מככבים אמילי בלאנט,
רוברט דאוני ג'וניור, מאט דיימון ופלורנס פיו.
עלילה.
הסרט עוסק בחייו של רוברט אופנהיימר, פיזיקאי יהודי-אמריקאי שעמד בראש פרויקט מנהטן במהלך מלחמת העולם השנייה, והיה אחראי לפיתוחה של הפצצה האטומית. לאחר המלחמה, התנגד אופנהיימר להמשך החימוש הגרעיני ופיתוח פצצת המימן, ובשל כך הוא נחשד כבעל נטיות קומוניסטיות. בשנת 1954 נערך לאופנהיימר שימוע, שבסופו הוא הודח מכל תפקידיו וסיווגו הביטחוני נשלל.
הפקה.
כתיבה.
הסרט מבוסס על הספר פרומתאוס אמריקאי: הניצחון והטרגדיה של אבי פצצת האטום מאת קאי בירד ומרטין ג'יי שרווין. הספר משנת 2006, נכתב במשך 25 שנה וזכה בפרס פוליצר. התסריט נכתב על ידי נולאן עצמו.
פיתוח.
בדצמבר 2020, אולפני האחים וורנר הודיעו על כוונתם להוציא לאור את סרטי 2021 בו זמנית בבתי הקולנוע ובשרת הסטרימינג HBO Max. כריסטופר נולאן, ששיתף פעולה עם האחים ורנר בכל תשעת סרטיו האחרונים מאז אינסומניה משנת 2002, הביע את חוסר שביעות רצונו מההחלטה. בינואר 2021 דווח כי סרטו הבא של נולאן עשוי להיות הראשון שאיננו מופק או מופץ על ידי האחים ורנר. נולאן תמך בעבר בשחרור הבו-זמני של וונדר וומן 1984, אך התרעם על דחיית יציאתו לאקרנים של סרטו טנט.
בספטמבר 2021 דווח כי נולאן יביים סרט ביוגרפי על רוברט אופנהיימר, אבי פצצת האטום, המתרחש במהלך מלחמת העולם השנייה, כאשר קיליאן מרפי במשא ומתן על התפקיד הראשי. נולאן פנה למספר אולפנים עבור הסרט, כולל סרטי סוני, סרטי יוניברסל, סרטי פרמאונט ואולפני אפל, בשל יחסיו העכורים עם אולפני האחים ורנר. ב-14 בספטמבר הוכרז כי סרטי יוניברסל תפיץ את הסרט, כאשר הפקתו אמורה להתחיל ברבעון הראשון של 2022. האולפנים התחייבו על רשימת דרישות מצידו של נולאן, כולל תקציב הפקה של 100 מיליון דולר ותקציב שיווק דומה, "חלון אולמות" (הזמן שבו הסרט מוקרן לפני יציאתו כ-VOD או DVD) של 100 ימים, 20% מהרווחים החל מהדולר הראשון, ואיסור על האולפן להפיץ סרטים אחרים שלושה שבועות לפני ואחרי יציאת הסרט.
ליהוק.
באוקטובר 2021 אושר כי קיליאן מרפי יגלם את רוברט אופנהיימר. זהו שיתוף הפעולה השישי במספר של נולאן ומרפי, אך הפעם הראשונה בה מרפי מככב בתפקיד ראשי. מאוחר יותר באותו חודש, לוהקה אמילי בלאנט לתפקיד קתרין אופנהיימר, אשתו של רוברט. בנובמבר 2021 מאט דיימון (ששיתף פעולה עם נולאן בעבר בסרט בין כוכבים) ורוברט דאוני ג'וניור הצטרפו לצוות השחקנים. בדצמבר 2021 לוהקו פלורנס פיו, רמי מאלק ובני ספדי, ובתחילת 2022 הצטרפו גם ג'וש הארטנט ודיין דיהן.
צילום.
ההפקה המוקדמת החלה בינואר 2022 בניו מקסיקו (מיקומה המקורי של לוס אלמוס), שם התקיימו קריאות ליהוק להצגת מקומיים, אנשי צבא ומדענים. את הסרט צילם צלם הקולנוע ואן יוטי יטאמה, שצילם את כל שלושת סרטיו האחרונים של נולאן, בשילוב של IMAX 65mm ומצלמת פילם 65mm. ג'ניפר ליים תערוך את הסרט, ולודוויג גוראנסון ילחין את הפס-קול. שניהם עבדו עם נולאן בסרטו הקודם, טנט.
הפצה.
אופנהיימר אמור לצאת לאקרנים ב-21 ביולי 2023 ויופץ ברחבי העולם על ידי סרטי יוניברסל, בפורמט IMAX, 35mm, ו-65mm בפורמט רחב. על פי מגזין וראייטי, בהתחשב בתקציב ובעלויות השיווק הצפויות של הסרט, הסרט יצטרך להרוויח לפחות כ-400 מיליון דולר על מנת להיות רווחי.
בטון רומאי
ג'ונתן פרידלנד
ג'ונתן סול פרידלנד (באנגלית: Jonathan Saul Freedland; נולד ב-25 בפברואר 1967) הוא עיתונאי בריטי, הכותב טור שבועי בעיתון הגרדיאן ומנחה את סדרת ההיסטוריה העכשווית של רדיו BBC 4, "The Long View". פרידלנד כותב גם מותחנים, בעיקר תחת שם העט סם בורן.
ביוגרפיה.
פרידלנד הוא הצעיר מבין שלושה ילדיהם של הביוגרף והעיתונאי מייקל פרידלנד ושרה לבית הוכרמן (ילידת ישראל). הוא התחנך בבית הספר האוניברסיטאי קולג', בית ספר עצמאי לבנים בהמפסטד, לונדון. בילדותו ליווה פרידלנד מעת לעת את אביו לעבודות שידור. באחת הפעמים אביו ראיין את הקומיקאי אריק מורקם, שהניח באופן קומי כי פרידלנד בן ה-10 נשוי. לאחר שנה בה עבד בקיבוץ מטעם תנועת הבונים דרור (שם היה מדריך של סשה ברון כהן). למד פילוסופיה, פוליטיקה וכלכלה (PPE) במכללת וואדהאם באוקספורד. בהיותו באוקספורד, הוא ערך את ביטאון הסטודנטים "Cherwell".
קריירה עיתונאית.
פרידלנד החל את הקריירה שלו בעיתון קצר-הימים Sunday Correspondent. בשנת 1990 הצטרף ל-BBC ככתב חדשות ברדיו ובטלוויזיה, כולל עבור " World at One" ו-"Today" ברדיו 4. בשנת 1992 הוענקה לו מלגת לורנס שטרן בהיותו חבר סגל הוושינגטון פוסט. הוא היה כתב בוושינגטון עבור הגרדיאן מ-1993 עד 1997, עת חזר ללונדון בתור סופר ובעל טור.
בין השנים 2002–2004, פרידלנד היה בעל טור מזדמן בדיילי מירור ובשנים 2005–2007 כתב טור שבועי ב-"London Evening Standard". הוא כותב טור חודשי עבור "ג'ואיש כרוניקל". ברבות השנים הוא פרסם גם בניו יורק טיימס, "New York Review of Books", ניוזוויק וניו ריפבליק.
בשנת 2002, פרידלנד נבחר ככותב הטורים של השנה במסגרת פרסי "What What Papers Say", ובשנת 2008 הוענק לו פרס דייוויד וואט לעיתונות, כהוקרה למסה "ההישג המדהים של בוש", שפורסמה ב-"New York Review of Books". לאחר שבע פעמים בהן הועמד לבחירה, זכה פרידלנד בפרס אורוול במאי 2014, זאת על הישגיו העיתונאיים. בשנת 2016 זכה בפרס "פרשנות השנה".
פרידלנד היה העורך הראשי של מדור הדעות בגרדיאן ממאי 2014 ועד תחילת 2016 וממשיך לכתוב את טורו המתפרסם בימי שבת.
בנובמבר 2019 התנצל פרידלנד על כך ש"שגה קשות" בדיווח שווא שעסק במועמד פוטנציאלי לפרלמנט מטעם הלייבור, ואשר נידון לקנס בגין אמירות אנטישמיות בפייסבוק. הוא ייחס את הזיהוי השגוי בכך שבלבל בין שני עורכי דין בעלי אותו שם ל"מקור לייבור מהימן לשעבר" שאת המידע ממנו "העביר בחיפזון יתר".
פרידלנד מנחה את הפודקאסט "Unholy" מבית N12, במשותף עם יונית לוי.
קריירה כסופר.
פרידלנד הוציא עשרה ספרים: שתי עבודות עיון בשמו ותשעה רומנים, שמונה מהם בשם הבדוי סם בורן.
"להביא הביתה את המהפכה: המקרה של הרפובליקה הבריטית" (1998), ספרו הראשון של פרידלנד, טען כי על בריטניה להשיב לעצמה את האידיאלים המהפכניים שייצאה לאמריקה במאה ה-18, ולעבור שיפוץ חוקתי ותרבותי. הספר זכה בפרס סומרסט מוהם על ספרות עיונית ומאוחר יותר הופקה על בסיסו סדרה בת שני חלקים ל-BBC.
"המתנה של יעקב" (2005) הוא ספר זיכרונות המתאר את חייהם של שלושה דורות של משפחתו היהודית של פרידלנד, וכן חוקר שאלות זהות ושייכות רחבות יותר. בשנת 2008 שידר סדרה בת שני חלקים לרדיו BBC 4 - "יהודים בריטים וחלום ציון" וכן שני סרטי תעודה טלוויזיוניים, עבור ערוץ BBC 4: "איך להיות נשיא טוב" ו"הנשיא הוליווד".
"הצדיקים" (2006), הוא מותחן דתי שיצא לאור תחת שם העט סם בורן. הספר עוסק בכתב חדשות שחייו מקבלים תפנית כאשר אשתו נחטפת בזמן שהוא מדווח על איש מיליציה שנמצא מת. ככל שקורות יותר רציחות של 'צדיקים' ברחבי העולם, ויל מוצא עצמו במהרה באמצעה של מזימה שסופה יום הדין.